
Naslov: Nov lastnik ne ve, kaj bo z Romi

Napoved za  voditelja:

V vasi Loke pri Leskovci pri Krškem je predvidena stanovanjska gradnja – tim. stanovanjsko naselje Gmajna 3. Zato je podjetje SI investicije od denacionalizacijskih upravičencev, ki so dobili vrnjeno zemljišče, odkupili 7,5 hektarov zemljišča. Na delu le tega pa že 60 let živijo tudi Romi, ki se zdaj bojijo, da jih bodo od tam izselili ali jim podrli hiše, ki so jih v zadnjih letih zgradili sami.

T- Iz Lok pri Leskovcu: GORAN ROVAN /
X- Snemalec in montažer: Jože Grajžl /

V Lokah živi zdaj devet družin, skupaj okoli 35 ljudi, ki so postavili šest stanovanjskih hiš. Iz teh ne želijo oditi, ker nimajo kam, niti za to nimajo denarja. Nov lastnik jim je med drugim ponudil, da ta zemljišča odkupijo.

T- MORAN JURKOVIČ /
X- prebivalec v Lokah /

»75 evrov na kvadratni meter, s tem da se tale moj objekt zruši in on postavi svoj objekt in še tist objekt jest odkupim od njega. To vse skupi bi koštalo okol 600 tisoč evrov. Tega denarja nikoli ne bom vidu v življenju.«

Podjetje SI investicije je v 100% lasti Iztoka Starca. Ta je ob nakupu dobro vedel, da na tem zemljišču živijo Romi.

T- IZTOK STARC /
X- direktor SI investicije d.o.o. /

»Ponudil sem več variant, pet variantnih rešitev, kako jest vidim, da bi se z mojo pomočjo lahko ta bivanjska in pa stanovanjska problematika romske skupnosti v Lokah razrešila. Kolker to ne bo nikakor blo mogoče, je tista zadnja skrajna varianta - sodna pot.«

Za reševanje romske problematike je seveda zadolžena krška občina, ki pa doslej za te Rome ni naredila ničesar. In kaj bodo naredili zdaj?

T- ANA NUŠA SOMRAK /
X- podžupanja občine Krško /

»To se pravi, da jim bo potrebno pomagati iskati nadomestne lokacije ali pa v sklopu teh zemljišč, kjer danes živijo najdet rešitev ali pa v skrajnem primeru tudi nadomestna stanovanja v kolker bi prišlo do kakršnih koli končnih odločb.«

Gradnja novega naselja za zdaj še ni mogoča, saj se sprejema nov občinski prostorski načrt zaradi umeščanja leskovške obvoznice. Kljub temu, pa bodo odgovorni te probleme morali začeti reševati že zdaj, preden se bodo zadeve zaostrile in ne bo več mogoč noben dogovor.

